KUMMIKUMASS

Ütel pääväl, mitte just väega ammu aigu tagasi, kullõl mu imä poolõ kõrvaga televussõrit. Sääl kõnõldi just parasjagu pääliina massõst. Mi´ võrokõisi jaos om Tallinn kaugõ nigu Hiinagi. Tuuperäst es nakka mu imä uudist kõrralikult kullõma.

Äkki imä imest kõva häälega: „Mis mass tu kummikumass om? Kas nuu´, keä käävä pääliinan kummikitega, peät massu masma?”

Ku imä mõlõmba kõrva´ vallalõ tegi ja tähelepanu televussõrilõ pühend, sai tä arvu, et teemas

oll´ hoopis ummikumass.

Hans Erik Haljend